मोटो स्कूटर में कार जैसे Key-लेस इंजन स्टार्ट/स्टॉप फीचर, हीरो मेस्ट्रो एज से मुकाबला
होंडा मोटरसाइकिल एंड स्कूटर इंडिया (HMSI) ने आज (13 जुलाई) मोटो स्कूटर Dio 125 को H-Smart टेक्नोलॉजी और डिजिटल इंस्ट्रूमेंट क्लस्टर के साथ लॉन्च किया है। स्कूटर में कार जैसे फीचर दिए गए हैं।
होंडा मोटरसाइकिल एंड स्कूटर इंडिया (HMSI) ने आज (13 जुलाई) मोटो स्कूटर Dio 125 को H-Smart टेक्नोलॉजी और डिजिटल इंस्ट्रूमेंट क्लस्टर के साथ लॉन्च किया है। स्कूटर में कार जैसे फीचर दिए गए हैं। इसमें एक अपडेटेड डिजिटल डिस्प्ले भी दिया गया है, जो रीयल-टाइम माइलेज, एवरेज माइलेज और डिस्टेंस टू एम्पटी की जानकारी देगा।
'स्मार्ट की' वाला यह कंपनी का चौथा स्कूटर है। कंपनी ने हाल ही में H-Smart टेक्नोलॉजी के साथ एक्टिवा 110, एक्टिवा 125 और डियो 110 को लॉन्च किया था। डियो 125 में स्मार्ट सेफ, स्मार्ट अनलॉक, स्मार्ट स्टार्ट और स्मार्ट फाइंड जैसे फीचर्स दिए गए हैं। कंपनी ने स्कूटर को BS 6 फेज-II एमिशन नॉर्म्स के अनुसार अपडेट भी किया है।
कंपनी ने न्यू होंडा डियो 125 को दो वैरिएंट (स्टैंडर्ड और स्मार्ट) में पेश किया है। भारत में इसकी शुरुआती कीमत 83,400 रुपए (दिल्ली, एक्स-शोरूम) है। एक्टिवा 125 और ग्राजिया के बाद यह भारत में होंडा का तीसरा 125cc स्कूटर है। कंपनी ने स्कूटर की बुकिंग शुरू कर दी है और जल्द ही पूरे भारत में इसकी डिलीवरी शुरू की जाएगी।
2023 होंडा डियो 125: वैरिएंट वाइस कीमतें
​​​​​​स्मार्ट की के फीचर
होंडा Dio H-Smart : इंजन और पावर
स्कूटर में 123.97CC का सिंगल सिलेंडर PGM-FI अपडेटेड ऑन-बोर्ड डाइग्नोस्टिक-2 (OBD2) फैन कूल्ड, 4 स्ट्रोक, SI इंजन दिया गया है। इंजन eSP के साथ आता है, जो स्कूटर को साइलेंट तरीके से स्टार्ट करने के लिए तैयार करता है। ये इंजन 8000rpm पर 8.19 bhp की पावर और 4750rpm पर 10.4 Nm का पीक टॉर्क जनरेट करता है। स्कूटर E-20 कंप्लाइंट पेट्रोल पर भी चलेगी।
स्कूटर में चार कलर ऑप्शन
डियो 125 का मुकाबला हीरो मेस्ट्रो एज 125, TVS एनटॉर्क 125, यामाहा रेजेडR, सुजुकी एवेनिस से होगा। स्कूटर में चार कलर ऑप्शन मिलते हैं। इनमें मैट संगरिया रेड मैटेलिक, मैट एक्सिस ग्रे मैटेलिक, डेजल यलो मैटेलिक और मैट मार्बल ब्लू मैटेलिक शामिल है।
होंडा Dio H-Smart : फीचर्स
इसके स्पेसिफिकेशन की बात करें तो ये स्कूटर अलॉय व्हील्स के साथ आती है। इसके अलावा स्कूटर में एलईडी डे-टाइम रनिंग लैंप के साथ एलईडी हेडलैंप, न्यू डिजाइन पोजिशन लैंप, टेलीस्कॉपिक सस्पेन्शन और फ्रंट 90/90-12 ट्यूबलेस टायर, न्यू फुली डिजिटल मीटर, एक्सटर्नल फ्यूल कैप, इंजन स्टार्ट/स्टॉप स्विच जैसे फीचर मिलते हैं।
